C 199/6
FI
Euroopan unionin virallinen lehti
7.6.2023
1.
JOHDANTO
1.
Euroopan komissio antoi 8 päivänä joulukuuta 2022 ehdotuksen neuvoston direktiiviksi hallinnollisesta yhteistyöstä verotuksen alalla annetun neuvoston direktiivin 2011/16/EU muuttamisesta 2011/16/EU muuttamisesta, jäljempänä ’ehdotus’ (3).
2.
Ehdotuksen tavoitteina on (4): — ottaa käyttöön säännöksiä tiettyjä kryptovaroja ja sähköistä rahaa koskevasta raportoinnista, asianmukaisesta huolellisuudesta ja tietojen vaihdosta — ottaa käyttöön jäsenvaltioiden toimivaltaisten viranomaisten velvollisuus vaihtaa tietoja veropäätöksistä, joihin liittyy rajatylittävää vaikutusta ja jotka koskevat varakkaita henkilöitä — ottaa käyttöön säännöksiä seuraamuksista, joita sovelletaan sellaisten kansallisten säännösten rikkomiseen, joilla direktiivi 2011/16/EU, jäljempänä ’direktiivi’, on saatettu osaksi kansallista lainsäädäntöä.
3.
Euroopan tietosuojavaltuutettu on antanut tämän lausunnon vastaukseksi Euroopan komission 9. helmikuuta 2023 käynnistämään EU:n tietosuoja-asetuksen 42 artiklan 1 kohdan mukaiseen kuulemiseen.
Euroopan tietosuojaval­ tuutettu pitää myönteisenä sitä, että ehdotuksen johdanto-osan 43 kappaleessa viitataan kyseiseen kuulemiseen.
Tietosuojavaltuutettu panee myös tyytyväisenä merkille, että häntä kuultiin epävirallisesti jo aiemmin EU:n tietosuojaasetuksen johdanto-osan 60 kappaleen mukaisesti.
4.
LOPUKSI
32.
Edellä esitetyn perusteella Euroopan tietosuojavaltuutettu suosittelee: (1) ilmaisemaan selvästi, että ehdotuksella varmistetaan perusoikeuskirjan 8 artiklassa vahvistetun henkilötietojen suojaa koskevan oikeuden noudattaminen kaikilta osin, ja muistuttamaan siitä, että yleistä tietosuoja-asetusta ja EU:n tietosuojaasetusta sovelletaan ehdotuksen yhteydessä suoritettavaan henkilötietojen käsittelyyn (2) selventämään, että henkilötietojen uudelleenkäyttö kunkin jäsenvaltion toimivaltaisen viranomaisen toimesta voidaan sallia vain, jos se perustuu unionin oikeuteen tai jäsenvaltion lainsäädäntöön, jossa vahvistetaan luettelo tarkoituksista, joita varten myöhempi käsittely voidaan laillisesti sallia ja jotka muodostavat demokraattisessa yhteiskunnassa välttämättömän ja oikeasuhteisen toimenpiteen, jolla pyritään turvaamaan yleisen tietosuoja-asetuksen 23 artiklan 1 kohdassa tarkoitetut tavoitteet, sekä esittämään itse ehdotuksessa (tyhjentävä) luettelo tarkoituksista, joita varten henkilötietoja voidaan käyttää uudelleen (3) muuttamaan ehdotuksen artiklaosaa sen selventämiseksi, mitkä direktiivin mukaiset komission erityisvelvoitteet oikeuttavat pääsyn keskusrekisteriin tallennettuihin tietoihin (4) poistamaan 8 ad artiklan 10 kohdan kaksi viimeistä virkettä, jotka sisältyvät ehdotuksen 1 artiklan 6 kohtaan (5) direktiivin 25 artiklan 3 kohdan osalta, sellaisena kuin sitä muutettaisiin ehdotuksessa, ilmoittamaan selkeästi, missä tapauksissa käsittelyyn osallistuvia tahoja pidetään (yksinään) rekisterinpitäjinä ja milloin ne katsotaan yhteisrekisterin­ pitäjiksi (6) säätämään tietojen säilytysajan enimmäiskestosta ja täsmentämään, että tietojenvaihdon kautta saadut tiedot on poistettava tietojen enimmäissäilytysajan päätyttyä tai aikaisemmin, jos niitä ei enää tarvita.
Bryssel, 3. huhtikuuta 2023
Wojciech Rafał WIEWIÓROWSKI
(3) COM(2022) 707 final.
(4) COM(2022) 707 final, s. 1.